b"\n_START_ARTICLE_\nPhilippe Boher\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar el rugbi a l'escola de rugbi del Vol\xc3\xb3. Jug\xc3\xa0 en infantils i j\xc3\xbaniors al C\xc3\xa9ret Esportiu, per passar despr\xc3\xa9s a l'USAP de Perpiny\xc3\xa0 (1987), amb qu\xc3\xa8 guany\xc3\xa0 l'any seg\xc3\xbcent el Campionat de Fran\xc3\xa7a Crabos en categoria j\xc3\xbanior. Del 1988 al 1996 va jugar amb l'USAP (amb dos par\xc3\xa8ntesis: l'any 1992, quan va fer el servei militar a Joinville, i la temporada 1993-1994, que va jugar al Brive)._NEWLINE_Despr\xc3\xa9s d'haver acabat la seva carrera com a jugador, compagin\xc3\xa0 la seva tasca de comercial amb la direcci\xc3\xb3, a la temporada 1997-98, dels equips j\xc3\xbanior i promeses de l'USAP, i a la 1999-2000 del primer equip. A partir del 2000 va ser nomenat conseller t\xc3\xa8cnic de la regi\xc3\xb3 Migdia-Pirineus alhora que conseller t\xc3\xa8cnic del departament Pirineus Orientals (2000-2004). Juntament amb Philippe Ducousso, el 2001 passa a fer-se c\xc3\xa0rrec de la selecci\xc3\xb3 francesa sub 21, responsabilitat de qu\xc3\xa8 dimitiren per incorporar-se a l'USAP com a entrenadors. En marxar Ducousso el 2006, el substitu\xc3\xad com a co-entrenador Franck Az\xc3\xa9ma, per\xc3\xb2 a la fi del 2007 Boher pleg\xc3\xa0 tamb\xc3\xa9. Poque setmanes despr\xc3\xa9s, Philippe Boher es feia c\xc3\xa0rrec de la selecci\xc3\xb3 estatal sub 19, feina que encara exerceix en l'actualitat (2008)._NEWLINE_Ha coentrenat la selecci\xc3\xb3 de rugbi a 15 del Rossell\xc3\xb3 ."